ریاست جموں تے کشمیر

ریاست جموں تے کشمیر (ڈوگرا راج) 1846ء توں 1947ء تک متحدہ ہندوستان وچ اک نوابی ریاست سی جیہڑی 1846ء وچ پہلی انگریز سکھ جنگ توں بعد تشکیل دتی گئی جدو‏‏ں ایسٹ انڈیا کمپنی نے کشمیر اُتے قبضہ کر لیا تے فوری طور تے معاہدہ امرتسر (1846ء) دے تحت ڈوگرا حکمران نوں فروخت کر دتا ۔

1947 وچ ہندوستان دی تقسیم ویلے ساریاں ریاستاں نوں اختیار دتا گیا کہ اوہ پاکستان یا بھارت وچوں کسے اک نال الحاق کر لین ۔ کشمیر مسلم اکثریتی ریاست سی ایس لئی ریاست دی عوام نے ہندو مہاراجا دا بھارت نال الحاق دا فیصلہ تسلیم نئی‏‏ں کیتا تے عوام ایس فیصلے دے خلاف اٹھ کھڑے ہوئے، بھارت نے ہندو مہاراجا دے الحاق نوں جواز بنا کر ریاست وچ اپنی فوجاں داخل کر دتیاں، دوجے پاسے مجاہدین نے کشمیر دے بہت سارے علاقیاں اُتے مہاراجا دا قبضہ ختم کرکے گلگت بلتستان تے آزاد کشمیر دے علاقے پاکستان دے زیر انتظام دے دتے ۔ ایہدے دوران بھارت کشمیر دا معاملہ اقوام متحدہ وچ لے گیا، جتھے اک کمیشن دے ذریعے کشمیر وچ استصواب رائے دا فیصلہ کیتا گیا جس نوں اس وقت دے بھارتی وزیر اعظم جواہر لعل نہرو نے تسلیم کیتا تے رائے شماری دے فیصلے دی تائید دی جس دے مطابق کشمیر دے عوام رائے شماری دے ذریعے پاکستان جاں بھارت توں الحاق دا فیصلہ کرینگے۔ پاکستان نے وی ایہ فیصلہ تسلیم کیتا پر بعد وچ بھارت اپنے اس وعدے توں مُکر گیا تے حلے تک ریاست کشمیر دے الحاق دا فیصلہ نئی‏‏ں ہو سکیا ۔ بھارت دے کشمیر اُتے غاصبانہ قبضے نوں کشمیری عوام نے کدی تسلیم نئی‏‏ں کیتا تے ہُݨ تک لکھاں کشمیری شہید ہوچکے نیں تے مسلسل قابض بھارتی فوج دی بربریت دا شکار نیں۔

 شمار ناں دور 1.  گلاب سنگھ  1846–1857 2.  رنبیر سنگھ  1857–1885 3.  پرتاب سنگھ  1885–1925 4.  ہری سنگھ  1925–1949

گٹھ:1846 وچ قائم ہونے والے دیس تے علاقے
گٹھ:پاکستان دی سابقہ انتظامی تقسیم
گٹھ: پاکستان دی تریخ
گٹھ:  جموں تے کشمیر دی تریخ
گٹھ:جموں تے کشمیر
گٹھ:ہندستان دیاں نوابی ریاستاں
گٹھ:جنوبی ایشیا دے سابقہ دیس
گٹھ:ایشیاء دیاں سابقہ بادشاہتاں
گٹھ:برطانوی ہند وچ 1846 دیاں تاسیساں
گٹھ:دیسی ریاستاں
گٹھ:پنجاب دیاں دیسی ریاستاں